ગુલમર્ગની બરફથી ઢંકાયેલી વાદીઓમાં તૈયાર કરવામાં આવેલા ૭૨ સેકન્ડના વીડિયો માટે જોન્ટી રોડ્સે રાજ્યના પર્યટન વિભાગ પાસેથી એક પણ પૈસો લીધો નથી. પર્યટન વિભાગના અધિકારીઓના જણાવ્યા અનુસાર જોન્ટીએ ખુદ જ આ ઓફર કરી હતી. આ વીડિયોમાં તે બરફથી ઢંકાયેલા પર્વતો તરફ ઇશારો કરીને જણાવે છે કે, ”આ મારી ત્રીજી કાશ્મીર યાત્રા છે. આ વખતે હું સૌથી વધુ સમય સુધી રોકાયું છું. મેં અહીં હેલીસ્કીઇંગ કરી અને મારી પાછળ તમને જે પહાડો નજરે પડી રહ્યા છે એના પર હું સ્નોબોર્ડ પણ શીખ્યો.”